1988–89. – 1058 ár frá stofnun Alþingis.

111. löggjafarþing. – 499. mál.

Nd.	1271. Breytingartillögur

við frv. til l. um ráðstafanir vegna kjarasamninga.

Frá Matthíasi Bjarnasyni.

1.	Við 1. gr. Síðasta málsgrein orðist svo:

.	Lán skv. 1. mgr. þessarar greinar skal undanþegið stimpilgjaldi og greiðist úr ríkissjóði.

2.	Við 2. gr. bætist:

.	Endurgreiða skal gjald af erlendum lánum sem tekin hafa verið fyrir gildistöku laga þessara en hafa þá ekki verið endurlánuð.

3.	Við 4. gr. Upphaf greinarinnar orðist svo:

.	Eftirtalin tollskrárnúmer falla brott úr a-lið 3. gr. laga nr. 97/1987, um vörugjald, sbr. 1. gr. laga nr. 95/1988.

4.	Við bætist ný grein er verði 9. gr. og orðist svo:

.	Hámarksfjárhæðir í 2. málsl. 1. mgr. 2. gr. laga nr. 9/1984, um frádrátt frá skattskyldum tekjum vegna fjárfestingar manna í atvinnurekstri, sbr. lög nr. 88/1986, breytist þannig að í stað 45.900 kr." komi: 250.000 kr. og í stað 91.800 kr." komi: 500.000 kr.

5.	Við bætist ný grein er verði 10. gr. og orðist svo:

.	Við 10. gr. laga nr. 9/1984, um frádrátt frá skattskyldum tekjum vegna fjárfestingar manna í atvinnurekstri, bætist ný málsgrein sem verður 2. mgr. og hljóðar svo:

.	Fjárhæð umfram frádráttarmörk, sem lögð er í hlutafjáraukningu í hlutafélagi eða lögð til hlutafjárkaupa við stofnun hlutafélags, er heimilt að flytja og nýta á tveimur næstu árum. Ónýtt frádráttarheimild tekur hækkunum með sama hætti og fjárhæðir skv. 2. gr.

6.	Við bætist ný grein er verði 11. gr. og orðist svo:

.	Á eftir fyrri málsgrein 11. gr. laga nr. 9/1984, um frádrátt frá skattskyldum tekjum vegna fjárfestingar manna í atvinnurekstri, komi ný málsgrein er verði 3. mgr. og hljóði svo:

.	Þegar um er að ræða útboð nýs hlutafjár í starfandi hlutafélagi og engar hömlur eru lagðar á viðskipti með hin nýju hlutabréf skal frádráttur skv. 10. gr. heimill þótt ekki sé fullnægt skilyrðum um lágmarksfjárhæð hlutafjár og lágmarksfjölda hluthafa.